Tervetuloa Armon kalliolle! Minun nimeni on Petri Välimäki.
Tänään aloitamme aivan uuden ja erityisen tärkeän kokonaisuuden.
Käymme kohta kohdalta ja huolella tutkimaan -
apostoli Paavalin kirjettä roomalaisille.
Kyse on valtavasta armon aarreaitasta.
Johanneksen evankeliumia ja tätä kirjettä yhdessä on kuvattu -
varsinaisen evankeliumin ilosanoman kirkkaimmiksi todistuksiksi.
Saamme uskoa, että Jumala itse voi sen kautta -
meille voimallisesti puhua, ja se on myös rukouksemme.
Rakas Jeesus, kiitos, että saamme tässä hetkessä rukoilla.
Anna Pyhä Henkesi ja avaa sydämemme kuulemaan Sinua.
Anna Sana Sinulta nimessäsi. Aamen.
Kuulemme nyt kirjeen jakeet 1-7.
Apostoli Paavali kirjoitti tämän kirjeen -
3. suuren lähetysmatkansa loppupuolelta, -
todennäköisesti Korintin kaupungista.
Hän oli silloin suunnittelemassa matkaa Roomaan, -
johon, silloisen maailmanvallan keskukseen, oli syntynyt -
Jeesukseen uskovien ihmisten seurakunta.
Siihen seurakuntaan kuului sekä juutalaistaustaisia uskovia -
että myös ns. pakanakristittyjä eli muista kansoista uskoon tulleita.
Heti kirjeen aluksi hän luonnollisesti esittelee itsensä.
Hän nimittäin siis suunnittelee matkaa Roomaan.
Hän tahtoo mennä tapaamaan heitä. Se on hänen sydämensä suuri halu.
Nyt kun hän kirjoittaa heille edeltä kirjeen, -
niin hän luonnollisesti aluksi esittelee itsensä.
Näin, vaikka on epäilemättä selvää, -
että moni vastaanottaja vähintäänkin tiesi hänestä, -
ehkä osa jopa tunsi hänet.
Nyt hän kuitenkin tahtoi esittäytyä jokaiselle.
Siinä hän tuli kertoneeksi jotain hyvin olennaista -
meille tulevillekin sukupolville.
"Paavali, Jeesuksen Kristuksen palvelija." Näin hän aloittaa.
Meille se kuulostaa selkeältä, mutta oli tapahtunut huikea muutos.
Aikaisemmin hänet tunnettiin hyvin ankarana fariseuksena.
Silloin hänen nimensä oli Saul tai Saulus, -
joka kiivaasti vastusti kristittyjä ja piti heitä harhaoppisina.
Hän oli yksi tunnetuimpia ja ankarimpia kristittyjen vastustajia.
Tämä noin 15 vuotta Jeesusta nuorempi Rooman kansalainen -
syntyi Tarsossa, joka oli huomattava kaupunki Vähässä-Aasiassa.
Se oli Rooman provinssin eli maakunnan pääkaupunki.
Jerusalemiin hän tuli opiskelemaan -
rabbi Gamalielin jalkojen juureen.
Tätä pidettiin juutalaisten keskuudessa -
erittäin arvostettuna opettajana.
Siksi diasporassa eli hajaannuksessa eläneet -
Paavalin juutalaiset vanhemmat varmasti hyvin mielellään olivat -
hänet lähettäneet Gamalielin oppiin.
Siellä hän valmistautui kirjan- oppineeksi.
Kirjanoppineet toimivat tuolloin jumaluusoppineina -
mutta myös lakimiehinä.
Kun hänestä tuli fariseus, hän ei suinkaan tyytynyt olemaan -
vain periaatteellisella tasolla sitä, -
vaan seurasi juutalaisen uskon ankarinta lahkoa.
Hän päätyi siinä aina kristittyjen vainoamiseen saakka, -
kunnes apostoli kohtasi ylösnousseen -
Herran Jeesuksen Kristuksen henkilökohtaisesti.
Ollessaan matkalla Damaskuksen tiellä -
(Sinnekin hän oli menossa ottamaan kiinni ja vangitsemaan kristittyjä)
Jeesus kohtasi hänet ja sanoi: "Saul, Saul, miksi vainoat minua?"
Saul lamaantui täysin, kaatui.
Sen jälkeen hän oli kolme päivää näkemättä, -
ja toiset taluttivat häntä, kunnes Jumala lähetti -
Ananias-nimisen opetuslapsen rukoilemaan hänen puolestaan.
Ananiasta toisaalta pelottikin, -
koska Saul tunnettiin niin ankarana kristittyjen vastustajana.
Hänestä saattoi tuntua hurjalta, miten hän voi mennä.
Niin todella Jumala lähetti Saulin, josta sittemmin tuli Paavali, -
julistamaan ja Jumalan Sanan mukaan hänestä tuli valittu ase -
kantamaan Jumalan nimeä kaikkialle.
Aloittaessaan kirjeensä apostoli Paavali esittäytyy, -
että hän on Jeesuksen Kristuksen palvelija ja lähetetty apostoli.
Oikeastaan sanan 'palvelija' tilalla voisi olla sana 'orja'.
Se oli siinä määrin voimakas sana ja kuvaa hyvin sitä, -
miten omistautunut Paavali oli -
koko lopun elämäänsä siihen tehtävään, -
jonka Jumala oli hänelle antanut.
Toinen lause sanoo 'erotettu julistamaan Jumalan evankeliumia, -
jonka Jumala on edeltä luvannut profeettojen kautta -
pyhissä kirjoituksissa'.
Nyt siis oli tapahtunut myös tällainen muutos: -
erittäin hyvin varustetulle VT:n kirjoitusten tuntijalle, -
joka oli ollut opiskelemassa niitä parhaassa yhteydessä, -
hänelle oli tullut täysin selväksi, -
että tämä Jeesus Kristus on VT:n lupaama Messias.
Sana 'Messias' on hepreaa eli sama kuin kreikan 'Kristus' -
eli Jumalan voitelema Pelastaja, Vapahtaja, Jeesus Kristus.
Tätä hän sitten julisti -
ja julisti hyvin voimallisesti ja lukuisissa eri yhteyksissä.
Jakeissa 3-4 tulee jälleen lisää hyvin tärkeää tietoa.
Tässä on nyt kaksi aivan keskeistä kristillisen uskon ydinasiaa.
Ne tulevat jo aivan kirjeen alussa näkyviin.
Tässä on siis ensinnäkin kysymys Daavidin siemenestä, -
hänen jälkeläisestään inhimillisen syntyperän puolesta.
Jumala oli luvannut, että tulee Daavidin Poika, -
jolle Jumala antaa jopa ikuisen liiton.
Hän syntyi neitsyestä, Mariasta.
Hän tuli täysin todellisena, aitona ihmisenä tähän maailmaan.
Jumala itse tuli lihaan.
Tämä sama, että nämä kaksi puolta yhtyvät, -
on kristillisen uskon ytimessä.
Kun esimerkiksi Matteuksen evankeliumissa Jeesus kysyy: -
"Kenen te sanotte minun olevan?" niin apostoli Pietari vastaa: -
"Sinä olet Kristus, elävän Jumalan Poika."
Huomaatko, että tässä ovat nämä samat? Jumalan Poika ja Kristus -
eli VT:n lupaama Messias. Sinä olet Kristus, elävän Jumalan Poika.
Se on nyt jotain niin olemuksellista, -
että Jeesus vastaa, etteivät liha ja veri ole tätä hänelle ilmoittaneet, -
vaan Hänen taivaallinen Isänsä.
Kun Pietari tunnusti tuon, se oli niin keskeistä ja olemuksellista, -
että Jeesus heti sanoi sen olevan taivaallisen Isän antama sanoma.
"Sinä olet oleva kallio. Tälle kalliolle minä rakennan seurakuntani."
Siellä, missä tunnustetaan, että Jeesus on Kristus, -
VT:n lupaama Messias, neitsyestä syntynyt Jumalan Poika, -
ihmiseksi tullut Jumala, siellä on todellinen Jumalan seurakunta.
Tuonelan portit eivät sitä voita.
Voi olla joskus, että on kristillisiä suuntauksia, -
kirkkoja tai seurakuntia, -
jotka menevät harhaan eivätkä ole sillä perustuksella.
Silloin voisi kysyä, ovatko Tuonelan portit voittaneet, -
muttei siinä sanota, etteikö voisi olla harhaan meneviä suuntauksia.
Meillä on maailmanlaajuinen Jumalan kirkko, -
johon kuuluvat kaikki Jeesukseen Kristukseen uskovat Jumalan lapset.
Siellä on usko Jumalan Poikaan, joka sovitti syntimme ristillä, -
nousi kuolleista ja elää, mikä on VT:ssa edeltä kerrottu.
Missä Häneen uskotaan, siellä on todellinen Jumalan seurakunta, -
jota ei ikinä tulla voittamaan. Sen on Jeesus taannut.
Heti kirjeensä alussa Paavali ankkuroi opetuksensa -
tähän keskeiseen ydinuskoon. Sitten tämä monipuolistuu -
ja monin tavoin tarkentuu ja tulee paljon lisää liittyvää opetusta.
Myös Efesolaiskirjeen 2. luvussa näkyy vahvasti tämä sama perusta.
Jakeesta 19 eteenpäin apostoli kirjoittaa: -
Jumala ottaa meidät siis suorastaan perheväkeen.
Meistä tulee Jumalan lapsia. Kaikille Hänet vastaanottaneille -
Hän antoi voiman tulla Jumalan lapsiksi. Se on läheisin yhteys, -
kun saamme tulla Jumalan omaan perheeseen veljinä ja siskoina.
Näin Jumala näkee meidät. Sitten on täydennys: -
"apostolien ja profeettain perustukselle rakennettuja, -
kulmakivenä itse Kristus Jeesus,"
Huomaat, että tässä viitataan samalla tavalla apostoleihin, -
jotka olivat Jeesuksen ylösnousemuksen todistajia -
ja profeettoihin, jotka VT:ssa jo edeltä todistivat Hänestä.
Vielä otan tähän liittyen yhden hyvin tärkeän kohdan, -
missä myöskin näkyvät nämä molemmat puolet.
Se on 1. Johanneksen kirjeen 4. luvusta, -
2. jakeesta: -
"Tästä te tunnette Jumalan Hengen: -
jokainen henki, joka tunnustaa Jeesuksen Kristukseksi, -
lihaan tulleeksi, on Jumalasta;" Huomaa nämä samat kaksi puolta!
Siis Kristukseksi eli VT:n lupaamaksi Messiaaksi -
ja lihaan tulleeksi viittaa inkarnaatioon -
eli Jumalan ihmiseksi tuloon, neit- syestä syntyneeksi Jumalan Pojaksi.
Samalla tavalla kuin Pietari sanoi: "Sinä olet Kristus, -
elävän Jumalan Poika", niin Johannes sanoo: "Tästä te tunnette"
Missä on tämä usko, siellä on Jumalan seurakunta Jeesuksen mukaan.
Jos näistä asioista lähdetään lipeämään, -
niin silloin ei enää puhuta Raamatun mukaan kristinuskosta.
Ne eivät ole pieniä sivuasioita tai nyansseja, -
vaan apostoli aloittaa kirjeensä kuvaamalla -
aivan kaikkein keskeisimpiä ydinasioita.
Näin myös Rooman seurakunta saisi selkeää, hyvää opetusta.
Mekin saamme tässä turvautua juuri tähän Vapahtajaamme, Herraamme, -
joka on tullut ihmiseksi, ristillä sovittanut syntimme ja ylösnoussut.
Pyydetään Hänen armoaan sinun ja meidän jokaisen sydämeen.
Yhdy tähän vaikka näin.
Kiitos, rakas taivaallinen Isä, että saamme yhdessä pyytää: -
"Tule, Jeesus, Pyhässä Hengessä. -
Tule hänen sydämeensä, joka juuri sinua kutsuu. -
Anna kaikki synnit anteeksi. Kiitos, että olet verelläsi sovittanut. -
Kiitos, että se on täytetty." Jeesuksen nimessä ja veressä -
saat uskoa kaikki syntisi anteeksiannetuiksi.
Herramme Jeesuksen Kristuksen armo, -
Isän, Jumalan rakkaus ja Pyhän Hengen siunaava osallisuus -
olkoon sinun kanssasi nyt, aina ja iankaikkisesti. Aamen.
On suuri etuoikeus, että saamme välittää Jumalan armonsanomaa.
Jos tahdot osallistua tähän välittämiseen, -
voit tehdä sen soittamalla ruudussa näkyvään numeroon -
0600-10177. Silloin annat noin 12 euron tuen.
Voit laittaa tukesi myös ruudussa näkyvälle pankkitilille.
Kun laitat mukaan viitenumeron, niin tiedämme, -
että tahdot tukea Armon kalliolla -ohjelmien lähettämistä.
Myös nettilahjoituksen voit tehdä osoitteessa tv7.fi/lahjoita.
Iso kiitos osallistumisestasi!
Tekstitys: Tuula-Riitta Virrankare